Inn i vår fremtid!

For kort tid siden var vi vitne til at 4.forskjellige politiske partier satte seg sammen for å finne en felles plattform å styre landet Norge etter de kommende år. Selv om disse fire har forskjellig ståsted, forskjellige verdigrunnlag, forskjellige ønsker og forskjellig politisk farge kom de frem til enighet om en felles politikk som har flertall i det norske storting.

For en tid tilbake fikk alle foreninger og kontaktpersoner knytta til Imf Sunnmøre tilsendt felles skriv ( og film) fra Imf v. generalsekretær og kretsleder i Imf Sunnmøre. Innholdet i disse handler og om hvordan vårt arbeid skal drives og gjennomføres i kommende dager.  
Imf sender dette ut fordi der skal gjennomføres en generalforsamling , knytta til lederkonferansen i november dette år, og vi i Imf Sunnmøre fordi vi er ved starten av å lage ny strategiplan for kommende år.   
I begge tilfeller er spørsmålet hvordan vårt arbeid skal se ut i kommende år.

Det er derfor vi henvender oss til dere gode misjonsvenner og medarbeidere. **Det er alltid slik at vi er til for dere som står i arbeidet lokalt!** Dere kjenner på utfordringer og behov i det arbeid dere står.   
**Så sterkt som jeg kan, vil jeg be dere bruke god tid på de spørsmål dere har fått tilsendt. Involver alle de som er med i arbeid på din/deres plass, om det er stort eller lite!**  
Få med synspunkter og forslag fra både barne, ungdoms og voksen arbeid.  
Vær både konket og ærlige i deres tilbakemeldinger!  
**Når vi her på Sunnmøre skal lage en strategiplan for kommende år, er det avgjørende viktig at dette blir et verktøy som er mest mulig til hjelp i møte med misjonsfolket sine behov og visjoner**.

Våg å fortell hva vi bør endre, hva vi eventuelt skal slutte med og ikke minst, skal vi begynne med noe helt nytt? Vær så konkrete og detaljerte som dere kan i deres tilbakemelding til oss.  
**Vår organisasjon må i mest mulig grad vera utrusta i fremtid, i tråd med de behov og satsingsområder vår lag, forsamlinger og foreninger vil ha for kommende år**

**Om dere /du har en visjon, så del den med oss andre!**

Vi skal ikke sette sammen en politisk plattform, men arbeide oss frem til en strategiplan som vil være et tjenlig verktøy til å bygge opp Guds folk på Sunnmøre i kommende år, og å nå de som ikke kjenner Jesus med det gode budskap i vår tid.

La oss be om mot, vilje, kraft, visdom og styrke til å gjøre de rette og nødvendige grep , både i vårt arbeid og i vår organisasjon, slik at vårt arbeid er rett rusta for kommende år!